Агародніну лепш гатаваць на пары. Калі варыць, то апускаць у кіпячую ваду (так менш разбураюцца вітаміны) і варыць пад накрыўкай. Моркву і буракі варыце ў лупінах, бульбу запякайце ў мундзірах у духоўцы — так захоўваецца большая колькасць калію. Аднак не рэкамендуецца запякаць бульбу вясной, асабліва падвялую, і ні ў якім разе нельга ўжываць у ежу моцна прарослую і пазелянелую бульбу (утвараецца рэчыва саланін, якое выклікае харчовае атручэнне). Карысна налягаць на зеляніну: пятрушку, кроп, агурочную траву, сельдэрэй, кінзу і салаты са шпінатам.